als_Latn dik_Latn sag_Latn
Shqipëria do të organizojë Kampionatin Europian të Peshëngritjes për të rinj.
Lajmin e ka dhënë vetë presidenti i Federatës së Peshëngritjes së bashku me presidentin e Federatës Europiane të këtij sporti Antonio Urso, të pranishëm në ministrinë e arsimit dhe sportit.
“Nga data 15 deri në 22 tetor, në Shqipëri do të Kampionati Europian i Peshëngritjes për të rinj. Ky aktivitet kaq i rëndësishëm zhvillohet në qytetin e Durrësit. Ne garantojmë që akomodimi i sportistëve të rinj, akomodimi i tyre, sallat e stërvitjes dhe pallati i sportit të Durrësit do të jenë në dispozicion”, tha Elez Gjoza, president i Federatës së Peshëngritjes.
Ndërkohë, Antonio Urso thekson edhe një herë mbështetjen që i ka dhënë vendit tonë për aktivitete të tilla duke e konsideruar madje Shqipërinë si shtëpinë e tij.
“Europiani i të rinjve në peshëngritje do të mbahet në Shqipëri për të tretën herë. Jemi të sigurt që do të jetë sukses i madh dhe duam të përfitojmë për të bërë aktivitete të tjera në mënyrë që të zhvillojmë kulturën sportive, që është thelbësore për zhvillimin e çdo kombi”, u shpreh Antonio Urso, presidenti i Federatës Europiane të Peshëngritjes.
Urso ka mbërritur në Tiranë edhe në kuadrin e një fushate elektorale duke qenë se kandidon për postin e presidentit të Federatës Botërore të Peshëngritjes.
Ndërkohë në mbyllje të takimit presidenti Gjoza theksoi se kishin mbërritur përgjigjet e antidopingut për Europianin e Kroacisë, ku peshëngritësit tanë kishin rezultuar negativ.
als_Latn als_Latn als_Latn als_Latn als_Latn als_Latn als_Latn